ΤΑ ΠΑΘΗΤΙΚΑ ΡΗΜΑΤΑ

Τα παθητικά ρήματα φανερώνουν ότι το υποκείμενο τους δέχεται μια ενέργεια από κάποιο άλλο πρόσωπο ή πράγμα, δηλαδή παθαίνει κάτι. Ο μετασχηματισμός της ενεργητικής σύνταξης σε παθητική λέγεται παθητικοποίηση. Αυτή γίνεται μόνο όταν το ρήμα της αρχικής πρότασης είναι ενεργητικής διάθεσης και μεταβατικό (έχει δηλαδή αντικείμενο). Κατά την παθητικοποίηση γίνονται οι ακόλουθες αλλαγές:

1. Σο υποκείμενο της ενεργητικής πρότασης γίνεται στην παθητική προθετικό σύνολο και ονομάζεται ποιητικό αίτιο.(βλ. παρακάτω)

2. Σο αντικείμενο γίνεται υποκείμενο (σε ονομαστική).

3. Σο ενεργητικό ρήμα τρέπεται σε παθητικό στον αντίστοιχο τύπο / ίδιου χρόνου.

π.χ**. Οἱ Ἕλληνες ἐνίκησαν τοὺς Πέρσας** : Οἱ Πέρσαι ἐνικήθησαν ὑπὸ τῶν Ἑλλήνων.

**ΤΟ ΠΟΙΗΤΙΚΟ ΑΙΤΙΟ**

Το ποιητικό αίτιο είναι το αναγκαίο συμπλήρωμα του παθητικού ρήματος, γιατί δείχνει αυτό(ν) που προκαλεί τη μεταβολή που επέρχεται στην κατάσταση του νέου υποκειμένου. Παρουσιάζεται στο λόγο με τις εξής μορφές:

α. με την πρόθεση **ὑπό + γενική** (και σπανιότερα με τις προθέσεις ἀπό, ἐκ, παρά, πρός + γενική)

β. με **απρόθετη δοτική ονόματος** ή αντωνυμίας, συνήθως όταν υπάρχει ρήμα συντελικού χρόνου (παρακείμενος, υπερσυντ., συντελ. μελλ.) ή ρηματικό επίθετο σε –τος και –τέος.